Principii fundamentale asupra independenţei sistemului judiciar

Adoptate de Cel de-al Şaptelea Congres al Naţiunilor Unite privind Prevenirea infracţiunilor şi tratamentul infractorilor susţinut la Milano din 26 august până în 6 septembrie 1985 şi avizate Rezoluţiile 40/32 din 29 noiembrie 1985 şi 40/146 decembrie 1985 ale Adunării Generale

Având în vedere că în Carta Naţiunilor Unite popoarele lumii afirmă, printre altele, hotărârea lor de a institui condiţii potrivit cărora să poată fi menţinută justiţia şi se poate atinge cooperarea internaţională în promovarea şi încurajarea respectului pentru drepturile omului şi libertăţile fundamentale fără discriminare,

Având în vedere că Declaraţia Universală a Drepturilor Omului codifică în special principiile de egalitate în faţa legii, prezumţia de nevinovăţie şi dreptul la o înfăţişare corectă şi publică în faţa unui tribunal competent, independent şi imparţial instituit de lege,

Având în vedere Convenţia Internaţională asupra Drepturilor economice, sociale, şi culturale şi asupra Drepturilor civile şi politice garantează în continuare dreptul de a fi judecat în cel mai scurt timp posibil,

Având în vedere faptul că încă există o diferenţă între viziunea acestor principii şi situaţia actuală,

Întrucât organizarea şi administrarea justiţiei în fiecare ţară ar trebui să fie inspirată de acele principii şi ar trebui depuse eforturi pentru a le transforma în realitate,

Întrucât regulile care privesc exerciţiul funcţiei judiciare ar trebui să îndemne judecătorii să acţioneze în conformitate cu aceste principii,

Întrucât judecătorii sunt încredinţaţi cu decizia finală asupra vieţii, libertăţilor, drepturilor, îndatoririlor şi proprietăţii cetăţenilor,

Întrucât cel de-al Şaselea Congres al Naţiunilor Unite privind Prevenirea Infracţiunilor şi Tratamentul infractorilor, prin rezoluţia 16, a cerut Comisiei de prevenire şi control al infracţiunilor să includă între priorităţile sale elaborarea directivelor relative la independenţa judecătorilor şi selecţia, pregătirea profesională şi statutul judecătorilor şi procurorilor,

Întrucât este adecvat să fie acordată consideraţie mai întâi rolului judecătorilor în relaţie cu sistemul justiţiei şi importanţei selecţiei, pregătirii şi conduitei acestora,

Următoarele principii fundamentale, formulate pentru a ajuta statele membre în îndatorirea lor de a asigura şi a promova independenţa sistemului judiciar, ar trebui să fie luate în considerare şi respectate de Guverne în cadrul legislaţiilor şi practicii lor naţionale şi să fie aduse în atenţia judecătorilor, avocaţilor, membrilor executivului şi legislativului şi publicului în general.  Principiile au fost formulate luând în considerare în primul rând judecătorii care funcţionează, dar acestea se aplică în mod egal, şi judecătorilor care nu profesează, acolo unde aceştia există.

Independenţa sistemului judiciar

1. Independenţa sistemului judiciar va fi garantată de către stat şi consfinţită în Constituţie şi în legile ţării.  Este de datoria instituţiilor guvernamentale şi de alte tipuri să respecte independenţa sistemului judiciar.

2. Sistemul judiciar va decide în cauzele aflate în faţa sa imparţial, pe baza faptelor şi în conformitate cu legea, fără restricţii, influenţe nepotrivite, stimulente, presiuni, ameninţări sau interferenţe, directe sau indirecte din orice parte sau pentru orice motiv.

3. Sistemul judiciar va avea jurisdicţie asupra tuturor chestiunilor de natură juridică şi va avea autoritate exclusivă de a decide dacă o chestiune ce îi este supusă spre a decide se află în competenţa sa după cum a fost prevăzut de lege.

4. Nu va exista interferenţă inadecvată sau nedorită în procesul judiciar, şi nici nu vor fi supuse revizuirii deciziile juridice ale instanţelor.  Acest principiu este fără prejudiciu pentru revizuirea judiciară sau reducerea sau comutarea de către autorităţile competente a sentinţelor impuse de sistemul judiciar, în conformitate cu legea.

5. Fiecare va avea dreptul să fie judecat de instanţe sau tribunale ordinare folosind procedurile legale stabilite.  Tribunalele care nu utilizează procedurile stabilite ale proceselor legale nu vor avea dreptul să dispună de jurisdicţia ce aparţine instanţelor ordinare sau tribunalelor judiciare.

6. Principiul independenţei sistemului judiciar îndreptăţeşte şi asigură ca procedurile judiciare să fie efectuate în mod corect şi ca să fie respectate drepturile părţilor.

7. Este de datoria fiecărui stat membru să ofere resurse adecvate pentru a-i permite sistemului judiciar să îşi îndeplinească funcţiile în mod adecvat.

Libertatea de exprimare şi asociere

8. În conformitate cu Declaraţia Universală a Drepturilor Omului, membrii sistemului judiciar sunt ca şi ceilalţi cetăţeni ce au dreptul la libertate de expresie, credinţă, asociere şi adunare; aceasta având în vedere că în exercitarea acestor drepturi, judecătorii va trebui să se comporte într-o astfel de manieră care să le păstreze demnitatea funcţiei şi imparţialitatea şi independenţa sistemului judiciar.

9. Judecătorii vor fi liberi să formeze sau să se alăture asociaţiilor de judecători sau altor organizaţii ce le reprezintă interesele, le promovează pregătirea profesională şi le protejează independenţa judiciară.

Calificările, selecţia şi pregătirea

10. Persoanele selectate pentru funcţia judiciară vor fi indivizi cu integritate şi cu capacitate cu pregătire adecvată sau calificări în drept.  Orice metodă de selectare judiciară va proteja împotriva numirilor judiciare pentru motive greşite.  În selectarea judecătorilor, nu va exista discriminare unei persoane pe motive de rasă, culoare, sex, religie, politică sau altă opinie, origine naţională sau socială, proprietate, naştere sau statut, cu excepţia cerinţei ca un candidat pentru funcţia judiciară trebuie să fie cetăţean al ţării respective, acesta nefiind discriminatorie.

Condiţiile serviciului şi durata ocupării funcţiei

11. Mandatul funcţiei judecătorilor, independenţa lor, securitatea, remunerarea adecvată, condiţiile serviciului, pensiile şi vârsta pensionării vor fi asigurate în mod adecvat de lege.

12. Judecătorii, fie aleşi sau numiţi, vor avea funcţia garantată până la o vârstă obligatorie de pensionare sau până la expirarea mandatului funcţiei, acolo unde acestea există.

13. Promovarea judecătorilor, acolo unde există un astfel de sistem, ar trebui să se bazeze pe factori obiectivi, în special capacitate, integritate şi experienţă.

14. Atribuirea cauzelor către judecători înăuntrul instanţei de care aparţin este o chestiune internă de administrare judiciară.

Secretul profesional şi imunitatea

15. Sistemul judiciar va respecta secretul profesional în ceea ce priveşte deliberările şi informaţiile confidenţiale dobândite în cursul îndatoririlor lor altele decât în procedurile publice şi nu vor fi obligaţi să mărturisească asupra acestor chestiuni.

16. Fără a dăuna procedurilor disciplinare sau oricărui drept de apel sau compensare de la Stat, în conformitate cu legea naţională, judecătorii ar trebui să se bucure de imunitate personală faţă de procese civile  ce urmăresc obţinerea de daune materiale pentru acte sau omisiuni inadecvate efectuate în exerciţiul funcţiei judiciare.

Disciplina, suspendarea şi înlăturarea

17. O acuzaţie sau plângere făcută împotriva unui judecător în capacitatea sa profesională şi judiciară va fi procesată rapid şi corect conform unei proceduri adecvate.  Judecătorul va avea dreptul la o audiere corectă.  Examinarea chestiunii în stadiu iniţial va fi confidenţială, în afara cazului în care este cerut altfel de către judecător.

18. Judecătorii vor face obiect al suspendării sau înlăturării doar pentru motive de incapacitate sau conduită care îi face nepotriviţi pentru îndeplinirea îndatoririlor.

19. Toate procedurile disciplinare de suspendare sau înlăturare vor fi stabilite în conformitate cu standardele existente de conduită judiciară.

20. Deciziile în procedurile disciplinare de suspendare sau înlăturare ar trebui să facă obiectul unei revizuiri independente.  Acest principiu nu poate fi aplicat deciziilor celor mai înalte instanţe şi cele ale legislativului în punerea sub acuzare sau în proceduri similare.

